BCP บวก 3% เล็งไตรมาส 1 กำไรเด่น อานิสงส์ค่าการกลั่นพุ่ง โบรกฯเคาะเป้า 35 บ.
BCP บวก 3% เล็งไตรมาส 1/65 กำไรเด่น อานิสงส์จากค่าการกลั่นและอัตราการกลั่นที่สูงขึ้น และคาดค่าการกลั่นในปี 2565 จะกลับไปเท่ากับช่วงปี 2562 ที่ผ่านมา โบรกฯแนะนำ “ซื้อ” ราคาเป้าหมาย 35 บาท
7 ก.พ. 2565

ผู้สื่อข่าวรายงานว่า วันนี้ 7 ก.พ. 2565 ราคาหุ้น บริษัท บางจาก คอร์ปอเรชั่น จำกัด (มหาชน) หรือ BCP ณ เวลา 11:21 น. อยู่ที่ที่ระดับ  30.25 บาท บวกไป 0.75 บาท หรือขึ้นไป 2.54% โดยทำจุดสูงสุดที่ระดับ 30.50 บาท และทำจุดต่ำสุดที่ระดับ 29.50 บาท  ด้วยมูลค่าการซื้อขาย 271.92 ล้านบาท
บล.คันทรี่กรุ๊ป ระบุในบทวิเคราะห์ โดยแนะนำ “ซื้อ” BCP ราคาเป้าหมาย 35 บาท ซึ่งคาดกำไรปกติไตรมาส 4 ปี 2564 จะปรับตัวดีขึ้นทั้งจากไตรมาสก่อน และเมื่อเทียบกับงวดเดียวกันของปีก่อน หนุนจากธุรกิจโรงกลั่นที่ขยายตัวตามค่าการกลั่น
ขณะที่ภาพรวมตั้งแต่ไตรมาส 1 ปี 2565 ยังเป็นบวกต่อเนื่องหนุนจากค่าการกลั่นและอัตราการกลั่นที่สูงขึ้น โดยคาดค่าการกลั่นในปี 2565 จะกลับไปเท่ากับช่วงปี 2562 ที่ผ่านมา